title: Padomes Lēmums (2000. gada 4. decembris) par nolīgumu noslēgšanu par tekstilizstrādājumu tirdzniecību ar atsevišķām trešām valstīm (Baltkrievijas Republika, Nepālas Karaliste, Bijusī Dienvidslāvijas Maķedonijas Republika, Armēnija, Azerbaidžāna, Gruzija, Kazahstāna, Moldova, Tadžikistāna, Turkmenistāna, Uzbekistāna, Ķīnas Tautas Republika, Ukraina, Ēģiptes Arābu Republika)

text:
Avis juridique important

|

32000D0804

Official Journal L 326 , 22/12/2000 P. 0063 - 0064

PADOMES LĒMUMS(2000. gada 4. decembris)par nolīgumu noslēgšanu par tekstilizstrādājumu tirdzniecību ar atsevišķām trešām valstīm (Baltkrievijas Republika, Nepālas Karaliste, Bijusī Dienvidslāvijas Maķedonijas Republika, Armēnija, Azerbaidžāna, Gruzija, Kazahstāna, Moldova, Tadžikistāna, Turkmenistāna, Uzbekistāna, Ķīnas Tautas Republika, Ukraina, Ēģiptes Arābu Republika)(2000/804/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Komisija Eiropas Kopienas vārdā sarunās ir vienojusies par nolīgumiem par tekstilizstrādājumu tirdzniecību ar atsevišķām trešām valstīm.(2) Šie nolīgumi ir īstenoti provizoriski, pamatojoties uz savstarpīgumu[1].(3) Nolīgums par tekstilizstrādājumu tirdzniecību ar Kazhastānas Republiku vēstuļu apmaiņas veidā ir parakstīts 2000. gada 27. jūnijā un ir jānoslēdz.(4) Šie nolīgumi jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā apstiprina nolīgumus, kas uzskaitīti lēmuma pielikumā.2. pantsAr šo Padomes priekšsēdētājs ir pilnvarots iecelt personu(-as), kas ir pilnvarota(-s) parakstīt nolīgumus, izņemot nolīgumu, kas attiecas uz Kazahstānu[2], lai tie ir saistoši Kopienai.3. pantsŠo lēmumu publicē Eiropas Kopienu Oficiālajā Vēstnesī.Briselē, 2000. gada 4. decembrīPadomes vārdā priekšsēdētājsH. VédrinePIELIKUMS- Nolīgums vēstuļu apmaiņas veidā starp Eiropas Kopienu un Baltkrievijas Republiku, ar ko groza Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, ko piemēro provizoriski atbilstīgi Padomes Lēmumam 1999/869/EK[3].- Nolīgums starp Eiropas Kopienu un Nepālas Karalisti par tekstilizstrādājumu tirdzniecību, ko piemēro provizoriski atbilstīgi Padomes Lēmumam 2000/72/EK[4].- Nolīgums starp Eiropas Kopienu un bijušo Dienvidslāvijas Maķedonijas Republiku par tekstilizstrādājumu tirdzniecību, ko piemēro provizoriski atbilstīgi Padomes Lēmumam 1999/875/EK[5].- Nolīgumi vēstuļu apmaiņas veidā starp Eiropas Kopienu un atsevišķām trešām valstīm (Armēnija, Azerbaidžāna, Gruzija, Kazahstāna, Moldāvija, Tadžikistāna, Turkmenistāna un Uzbekistāna) par tekstilizstrādājumu tirdzniecību, ko piemēro provizoriski atbilstīgi Padomes Lēmumam 1999/867/EK[6].- Nolīgums vēstuļu apmaiņas veidā, ar ko groza Nolīgumus starp Eiropas Kopienu un Ķīnas Tautas Republiku par tekstilizstrādājumu tirdzniecību, ko piemēro provizoriski atbilstīgi Padomes Lēmumam 1999/876/EK[7].- Nolīgums vēstuļu apmaiņas veidā starp Eiropas Kopienu un Ukrainu, ar ko groza Nolīgumu starp Eiropas Kopienu un Ukrainu par tekstilizstrādājumu tirdzniecību, ko piemēro provizoriski atbilstīgi Padomes Lēmumam 1999/871/EK[8].- Saprašanās memorands starp Eiropas Kopienu un Ēģiptes Arābu Republiku par tekstilizstrādājumu tirdzniecību, ko piemēro provizoriski atbilstīgi Padomes Lēmumam 2000/3/EK[9].[1] Padomes Lēmums (Nepālas Karaliste) 2000/72/EK, (OV L 32, 7.2.2000., 1. lpp.) un Padomes Lēmumi (Baltkrievijas Republika): 1999/869/EK, (OV L 336, 29.12.1999., 26. lpp.); (Bijusī Dienvidslāvijas Maķedonijas Republika): 1999/875/EK, (OV L 344, 31.12.1999., 1. lpp.); (Armēnija, Azerbaidžāna, Gruzija, Kazahstāna, Moldova, Tadžikistāna, Turkmenistāna un Uzbekistāna): 1999/867/EK, (OV L 343, 31.12.1999., 1. lpp.); (Ķīnas Tautas Republika): 1999/876/EK, (OV L 345, 31.12.1999., 1. lpp.); (Ukraina): 1999/871/EK, (OV L 337, 30.12.1999., 43. lpp.); (Ēģiptes Arābu Republika): 2000/3/EK (OV L 2, 5.1.2000., 68. lpp.).[2] Nolīgums attiecībā uz Kazahstānu tika parakstīts jau 2000. gada 27. jūnijā un jānoslēdz.[3] OV L 336, 29.12.1999., 26. lpp.[4] OV L 32, 7.2.2000., 1. lpp.[5] OV L 344, 31.12.1999., 1. lpp.[6] OV L 343, 31.12.1999., 1. lpp.[7] OV L 345, 31.12.1999., 1. lpp.[8] OV L 337, 30.12.1999., 43. lpp.[9] OV L 2, 5.1.2000., 68. lpp.


title: Eiropas Parlamenta un Padomes Lēmums Nr. 1149/2007/EK ( 2007. gada 25. septembris ), ar ko laikposmam no 2007. gada līdz 2013. gadam kā daļu no vispārējās programmas Pamattiesības un tiesiskums izveido īpašu programmu Civiltiesības

text:
               3.10.2007

               LV

               Eiropas Savienības Oficiālais Vēstnesis

               L 257/16

      EIROPAS PARLAMENTA UN PADOMES LĒMUMS Nr. 1149/2007/EK
   (2007. gada 25. septembris),
   ar ko laikposmam no 2007. gada līdz 2013. gadam kā daļu no vispārējās programmas “Pamattiesības un tiesiskums” izveido īpašu programmu “Civiltiesības”
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 61. panta c) punktu un 67. panta 5. punktu,
   ņemot vērā Komisijas priekšlikumu,
   saskaņā ar Līguma 251. pantā noteikto procedūru (1),
   tā kā:

               (1)

               Kopiena ir noteikusi sev mērķi uzturēt un attīstīt brīvības, drošības un tiesiskuma telpu, kurā tiek nodrošināta personu brīva pārvietošanās. Tālab Kopienai jāpieņem, inter alia, tādi pasākumi attiecībā uz tiesu iestāžu sadarbību civillietās, kuri vajadzīgi iekšējā tirgus pareizai darbībai.

               (2)

               Pamatojoties uz iepriekšējām programmām, piemēram Grotius
                   (2) un Roberta Šūmaņa projektu (3), ar Padomes Regulu (EK) Nr. 743/2002 (4) laikposmam no 2002. gada līdz 2006. gadam izveidoja vispārēju Kopienas rīcības struktūru, lai veicinātu tiesu iestāžu sadarbības īstenošanu civillietās.

               (3)

               Eiropadomes Briseles sanāksmē 2004. gada 4. un 5. novembrī tika pieņemta Hāgas Programma brīvības, drošības un tiesiskuma stiprināšanai Eiropas Savienībā (5) (turpmāk – “Hāgas programma”).

               (4)

               Padome un Komisija 2005. gada jūnijā pieņēma Rīcības plānu par to, kā īstenot Hāgas programmu (6).

               (5)

               Līgumā un Hāgas programmā izvirzītie augstie mērķi būtu jāsasniedz, izveidojot elastīgu un efektīvu programmu, kas atvieglos plānošanu un īstenošanu.

               (6)

               Ievērojot subsidiaritātes principu, programmā “Civiltiesības” būtu jāparedz Komisijas iniciatīvas attiecībā uz darbībām, lai atbalstītu organizācijas, kas veicina un atvieglina tiesu iestāžu sadarbību civillietās, un attiecībā uz darbībām, lai atbalstītu īpašus projektus.

               (7)

               Tāda vispārēja programma civiltiesību jomā, kas vērsta uz to, lai uzlabotu savstarpējo izpratni par dalībvalstu tiesību un tiesu sistēmām, veicinās šķēršļu samazināšanu tiesu iestāžu sadarbībai civillietās, tādējādi uzlabojot iekšējā tirgus darbību.

               (8)

               Saskaņā ar Hāgas programmu savstarpējas paļāvības stiprināšanai vajadzīgi īpaši pūliņi, lai uzlabotu savstarpēju sapratni starp tiesu iestādēm un atšķirīgām tiesību sistēmām. Šajā sakarā īpaša uzmanība un atbalsts būtu jāsniedz Valstu iestāžu Eiropas tīkliem.

               (9)

               Šajā lēmumā būtu jāparedz iespēja līdzfinansēt noteiktu Eiropas tīklu darbības tiktāl, ciktāl izdevumi ir radušies, cenšoties sasniegt mērķi, kas raisa vispārēju Eiropas ieinteresētību. Tomēr šāds līdzfinansējums nedrīkstētu nozīmēt to, ka kāda turpmāka programma attieksies uz šādiem tīkliem, tāpat kā tas nedrīkstētu kavēt citus Eiropas tīklus saskaņā ar šo lēmumu saņemt atbalstu to darbībām.

               (10)

               Ikvienai iestādei, apvienībai vai tīklam, kas saņem dotācijas saskaņā ar programmu “Civiltiesības”, būtu jāatzīst saņemtais Kopienas atbalsts saskaņā ar Komisijas izstrādātām pamatnostādnēm par atpazīstamību.

               (11)

               Ar šo lēmumu visam programmas laikam paredz finansējumu, kas budžeta lēmējinstitūcijai ikgadējās budžeta procedūras laikā ir galvenā atsauce, kā paredzēts 37. punktā Eiropas Parlamenta, Padomes un Komisijas Iestāžu nolīgumā (2006. gada 17. maijs) par budžeta disciplīnu un pareizu finanšu pārvaldību (7).

               (12)

               Ņemot vērā to, ka šā lēmuma mērķus nevar pietiekami labi sasniegt atsevišķās dalībvalstīs, un to, ka programmas mēroga un ietekmes dēļ minētos mērķus labāk var sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā lēmumā paredz vienīgi tos pasākumus, kas ir vajadzīgi minēto mērķu sasniegšanai.

               (13)

               Padomes Regula (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (8), (turpmāk – “Finanšu regula”) un Komisijas Regula (EK, Euratom) Nr. 2342/2002 (2002. gada 23. decembris), ar ko paredz īstenošanas kārtību Padomes Regulai (EK, Euratom) Nr. 1605/2002 (9), kuras aizsargā Kopienas finanšu intereses, jāpiemēro, ņemot vērā vienkāršības un konsekvences principus budžeta instrumentu izvēlē, ierobežojumu to gadījumu skaitam, kad Komisija saglabā tiešo atbildību par īstenošanu un pārvaldību, un vajadzīgo proporcionalitāti starp resursu apjomu un ar to izmantošanu saistīto administratīvo slogu.

               (14)

               Būtu jāveic arī atbilstīgi pasākumi, lai novērstu pārkāpumus un krāpšanu, kā arī pasākumi, lai atgūtu zaudētos, nepareizi izmaksātos vai nepareizi izmantotos līdzekļus, saskaņā ar Padomes Regulu (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību (10), Padomes Regulu (Euratom, EK) Nr. 2185/96 (1996. gada 11. novembris) par pārbaudēm un apskatēm uz vietas, ko Komisija veic, lai aizsargātu Eiropas Kopienas finanšu intereses pret krāpšanu un citām nelikumībām (11), un Eiropas Parlamenta un Padomes Regulu (EK) Nr. 1073/1999 (1999. gada 25. maijs) par izmeklēšanu, ko veic Eiropas Birojs krāpšanas apkarošanai (OLAF) (12).

               (15)

               Saskaņā ar Finanšu regulu jābūt pamataktam, kas attiektos uz darbības dotācijām.

               (16)

               Šā lēmuma īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (13), nošķirot pasākumus, uz kuriem attiecas vadības procedūra, un pasākumus, uz kuriem attiecas konsultēšanās procedūra, dažos gadījumos un efektivitātes stiprināšanas nolūkā konsultēšanās procedūra ir uzskatāma par atbilstošāku.

               (17)

               Saskaņā ar Lēmuma 1999/468/EK 7. panta 3. punktu Komisijai būtu jāinformē Eiropas Parlaments par komitejas procedūrām saistībā ar šīs programmas īstenošanu. Eiropas Parlamentam jo īpaši būtu jāsaņem gada programmas projekts, kad tas ir iesniegts pārvaldības komitejai. Turklāt Eiropas Parlamentam būtu jāsaņem minētās komitejas sanāksmju balsošanas rezultāti un protokolu kopsavilkumi.

               (18)

               Saskaņā ar 3. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste un Īrija ir paziņojušas savu vēlmi piedalīties šā lēmuma pieņemšanā un piemērošanā.

               (19)

               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro.

               (20)

               Eiropas Ekonomikas un sociālo lietu komiteja ir sniegusi atzinumu par šo lēmumu (14).

               (21)

               Lai nodrošinātu programmas efektīvu un savlaicīgu īstenošanu, šis lēmums būtu jāpiemēro no 2007. gada 1. janvāra,

         IR PIEŅĒMUŠI ŠO LĒMUMU.
   1. pants
   Programmas izveide
   1.   Ar šo lēmumu tiek izveidota īpašā programma “Civiltiesības”, turpmāk – “programma”, kā daļa no vispārīgās programmas “Pamattiesības un tiesiskums”, lai veicinātu pakāpenisku brīvības, drošības un tiesiskuma telpas izveidi.
   2.   Programma attiecas uz laikposmu no 2007. gada 1. janvāra līdz 2013. gada 31. decembrim.
   3.   Šajā lēmumā termins “dalībvalsts” nozīmē dalībvalstis, izņemot Dāniju.
   2. pants
   Vispārējie mērķi
   1.   Programmai ir šādi vispārēji mērķi:

               a)

               veicināt tiesu iestāžu sadarbību ar mērķi radīt patiesu Eiropas tiesiskuma telpu civillietās, balstoties uz savstarpēju atzīšanu un savstarpēju uzticēšanos;

               b)

               veicināt šķēršļu likvidēšanu pienācīgai pārrobežu civillietu izskatīšanai dalībvalstīs;

               c)

               uzlabot personu un uzņēmumu ikdienas dzīvi, dodot tiem iespēju aizstāvēt savas tiesības visā Eiropas Savienībā, proti, veicinot tiesu pieejamību;

               d)

               uzlabot saskarsmi, informācijas apmaiņu un savstarpējās attiecības starp tiesību, tiesu un administratīvajām iestādēm un praktizējošiem juristiem, tostarp atbalstot tiesisko apmācību, ar mērķi uzlabot sapratni starp šādām iestādēm un praktizējošiem juristiem.

         2.   Neskarot Kopienas mērķus un pilnvaras, programmas vispārējie mērķi veicina Kopienas politikas jomu attīstību un jo īpaši tiesiskas telpas izveidi.
   3. pants
   Īpašie mērķi
   Programmai ir šādi īpašie mērķi:

               a)

               sekmēt tiesu iestāžu sadarbību civillietās, lai:

                           i)

                           nodrošinātu juridisko noteiktību un uzlabotu tiesas pieejamību;

                           ii)

                           veicinātu nolēmumu savstarpēju atzīšanu civillietās un komerclietās;

                           iii)

                           novērstu šķēršļus pārrobežu tiesas prāvām, ko rada atšķirības civiltiesībās un civilprocesā, un šajā sakarā veicinātu tiesību aktu vajadzīgo tuvināšanu;

                           iv)

                           garantētu pareizu tiesvedību, novēršot piekritības strīdus;

               b)

               uzlabot savstarpējās zināšanas par dalībvalstu tiesību un tiesu iestāžu sistēmām civillietās un veicināt un stiprināt tīklu veidošanu, savstarpējo sadarbību, informācijas, pieredzes un paraugprakses apmaiņu un izplatīšanu;

               c)

               nodrošināt Kopienas instrumentu saprātīgu īstenošanu, pareizu un konkrētu piemērošanu un novērtēšanu tiesu sadarbībai civillietās un komerclietās;

               d)

               uzlabot informāciju par dalībvalstu tiesību sistēmām un tiesu pieejamību;

               e)

               veicināt praktizējošo juristu mācības Savienības un Kopienas tiesību jautājumos;

               f)

               novērtēt vispārējos nosacījumus, kas vajadzīgi, lai stiprinātu savstarpējo uzticēšanos, vienlaikus pilnībā ievērojot tiesu varas neatkarību;

               g)

               veicināt Eiropas Tiesiskās sadarbības tīkla darbību civillietās un komerclietās, kurš izveidots ar Padomes Lēmumu 2001/470/EK (15).

         4. pants
   Darbības
   Lai īstenotu 2. un 3. pantā noteiktos vispārīgos un īpašos mērķus, programma saskaņā ar 9. panta 2. punktā minētajās gada darba programmās paredzētajiem nosacījumiem atbalsta šādus darbību veidus:

               a)

               īpašas Komisijas ierosinātas darbības, piemēram, analīze un izpēte, aptaujas un apsekojumi, rādītāju un kopējo metodoloģiju formulējums, datu un statistikas apkopošana, attīstīšana un izplatīšana, semināri, konferences un ekspertu sanāksmes, sabiedrisko kampaņu un pasākumu organizēšana, tīmekļa vietņu izstrāde un uzturēšana, informatīvo materiālu sagatavošana un izplatīšana, valstu ekspertu tīklu atbalstīšana un pārvaldība, analītiskie, uzraudzības un vērtēšanas pasākumi; vai

               b)

               īpašus starpvalstu Kopienas nozīmes projektus, ko iesniegusi dalībvalsts iestāde vai jebkura cita dalībvalsts struktūra, starptautiska organizācija vai nevalstiska organizācija, jebkurā gadījumā iesaistot vismaz divas dalībvalstis vai vismaz vienu dalībvalsti un vienu citu valsti, kas var būt vai nu valsts, kas pievienojas, vai kandidātvalsts; vai

               c)

               pasākumi, ko veic nevalstiskas organizācijas vai citas struktūras, kuru mērķi atbilst vispārējām Eiropas interesēm – saskaņā ar programmas vispārējiem mērķiem atbilstīgi gada darba programmās izvirzītajiem nosacījumiem; vai

               d)

               darbības dotācijas, lai līdzfinansētu izdevumus, kas saistīti ar pastāvīgajām darba programmām Eiropas Tiesu iestāžu padomju tīklam un Eiropas Savienības Augstāko tiesu priekšsēdētāju tīklam, ciktāl izdevumi radušies, cenšoties sasniegt mērķi, kas raisa vispārēju Eiropas ieinteresētību, veicinot viedokļu un pieredzes apmaiņu jautājumos, kas saistīti ar judikatūru un ar šo tīklu dalībnieku organizāciju un darbību, pildot tiesu un/vai konsultatīvās funkcijas attiecībā uz Kopienas tiesībām.

         5. pants
   Dalība
   1.   Programmas darbībās var piedalīties šādas valstis: valstis, kas pievienojas, kandidātvalstis un Rietumbalkānu valstis, kas iesaistītas stabilizācijas un asociācijas procesā saskaņā ar nosacījumiem, kuri paredzēti asociācijas nolīgumos vai tiem pievienotos papildprotokolos, kas attiecas uz dalību Kopienas programmās un kas noslēgti vai tiks noslēgti ar šīm valstīm.
   2.   Projektos var iesaistīt praktizējošos juristus no Dānijas, kandidātvalstīm, kas nepiedalās šajā programmā, ja tas veicinātu to pievienošanās priekšdarbus, vai no citām trešām valstīm, kas nepiedalās programmā, ja tas kalpo attiecīgo projektu mērķim.
   6. pants
   Mērķgrupas
   1.   Programma paredzēta, inter alia, praktizējošiem juristiem, valsts iestādēm un Eiropas Savienības pilsoņiem kopumā.
   2.   Šajā lēmumā “praktizējošie juristi” ir tiesneši, prokurori, advokāti, juriskonsulti, notāri, akadēmiskie un zinātniskie darbinieki, ministriju ierēdņi, tiesu amatpersonas, tiesu izpildītāji, tiesu tulki un citi speciālisti, kas saistīti ar tiesu iestādēm civiltiesību jomā.
   7. pants
   Piekļuve programmai
   Piekļuve programmai ir atvērta dalībvalstu iestādēm, kā arī publiskām un privātām organizācijām, tostarp profesionālajām organizācijām, universitātēm, pētniecības institūtiem un juridiskajām un tiesnešu mācību iestādēm praktizējošiem juristiem, starptautiskām organizācijām un nevalstiskām organizācijām.
   8. pants
   Intervences veidi
   1.   Kopienas finansējums var būt šādos veidos:

               a)

               dotācijas;

               b)

               publiskā iepirkuma līgumi.

         2.   Kopienas dotācijas piešķir, pamatojoties uz projektu konkursiem, un izmaksā kā darbības dotācijas vai dotācijas pasākumiem. Maksimālo līdzfinansējuma attiecību norāda gada darba programmās.
   3.   Turklāt paredz izdevumus papildpasākumiem, izmantojot publiskā iepirkuma līgumus, un šajā gadījumā Kopienas finansējumu izmanto preču un pakalpojumu iegādei. Tas aptver, inter alia, izdevumus par informēšanu sakarā ar projektiem, politiku, programmām un tiesību aktiem, par to paziņošanu, gatavošanu, īstenošanu, pārraudzību, kontroli un izvērtējumu.
   9. pants
   Īstenošanas pasākumi
   1.   Komisija īsteno Kopienas finanšu atbalstu saskaņā ar Finanšu regulu.
   2.   Lai īstenotu programmu, Komisija saskaņā ar 2. pantā paredzētajiem vispārējiem mērķiem pieņem gada darba programmas, norādot īpašos mērķus, tematiskās prioritātes, 8. panta 3. punktā minētos papildpasākumus un, vajadzības gadījumā, citu darbību sarakstu.
   3.   Gada darba programmas pieņem saskaņā ar 10. panta 2. punktā minēto procedūru.
   4.   Uz dotācijām par pasākumiem attiecīgajās novērtējuma un piešķiršanas procedūrās ņem vērā, inter alia, šādus kritērijus:

               a)

               atbilstību gada darba programmai, 2. un 3. pantā noteiktajiem mērķiem un dažādās jomās veiktajiem pasākumiem, kā noteikts 4. pantā;

               b)

               ierosināto darbību kvalitāti saistībā ar to koncepciju, organizāciju, izklāstu un paredzētajiem rezultātiem;

               c)

               prasītā Kopienas finansējuma apjomu un tā atbilstību paredzētajiem rezultātiem;

               d)

               paredzēto rezultātu ietekmi uz 2. un 3. pantā noteiktajiem mērķiem un 4. pantā minētajiem pasākumiem.

         5.   Pieteikumus 4. panta d) punktā minētajām darbības dotācijām vērtē, cita starpā, ņemot vērā:

               a)

               atbilstību programmas mērķiem;

               b)

               plānoto pasākumu kvalitāti;

               c)

               šo pasākumu iespējamo sviras ietekmi sabiedrībā;

               d)

               īstenoto pasākumu ģeogrāfisko ietekmi;

               e)

               pilsoņu iesaisti attiecīgo struktūru organizācijā;

               f)

               ierosinātā pasākuma izmaksu un ieguvumu attiecību.

         6.   Komisija izskata katru darbību projektu, kas tai iesniegts saskaņā ar 4. panta b) un c) punktu. Lēmumus attiecībā uz šādām darbībām pieņem saskaņā ar 11. panta 2. punktā minēto procedūru.
   10. pants
   Pārvaldības komiteja
   1.   Komisijai palīdz pārvaldības komiteja.
   2.   Ja ir atsauce uz šo punktu, piemēro Lēmuma 1999/468/EK 4. un 7. pantu, ņemot vērā tā 8. pantu.
   Lēmuma 1999/468/EK 4. panta 3. punktā paredzētais termiņš ir trīs mēneši.
   11. pants
   Padomdevēja komiteja
   1.   Komisijai palīdz padomdevēja komiteja.
   2.   Ja ir atsauce uz šo punktu, piemēro Lēmuma 1999/468/EK 3. un 7. pantu, ņemot vērā tā 8. pantu.
   12. pants
   Papildināmība
   1.   Tiecas panākt sinerģiju un papildināmību ar citiem Kopienas instrumentiem, jo īpaši ar vispārīgās programmas “Pamattiesības un tiesiskums” īpašo programmu “Krimināltiesības” un ar vispārējām programmām “Drošība un brīvību garantēšana” un “Solidaritāte un migrācijas plūsmu pārvaldība”. Sadarbībā ar dalībvalstīm attīsta statistikas aspektu informācijai par civiltiesībām, vajadzības gadījumā izmantojot Kopienas statistikas programmu.
   2.   Programmai izņēmuma kārtā var būt kopīgi līdzekļi ar citiem Kopienas instrumentiem, jo īpaši ar vispārējās programmas “Pamattiesības un tiesiskums” īpašo programmu “Krimināltiesības”, lai īstenotu darbības, kas atbilst abu programmu mērķiem.
   3.   Saskaņā ar šo lēmumu finansētas darbības nesaņem finansiālo atbalstu tam pašam mērķim no citiem Savienības vai Kopienas finanšu instrumentiem. Nodrošina to, ka programmas atbalsta saņēmēji sniedz Komisijai informāciju par finansējumu, ko tie saņēmuši no Eiropas Savienības vispārējā budžeta un citiem avotiem, kā arī informāciju par jau iesniegtiem finansējuma pieteikumiem.
   13. pants
   Budžeta līdzekļi
   1.   Šā lēmuma īstenošanai paredzētais finansējums ir EUR 109 300 000 1. pantā noteiktajam laikposmam.
   2.   Budžeta līdzekļus, kas atvēlēti programmā paredzēto darbību īstenošanai, iekļauj Eiropas Savienības vispārējā budžeta gada apropriācijās. Lēmumus par pieejamām gada apropriācijām pieņem budžeta lēmējinstitūcija, ievērojot finanšu shēmu.
   14. pants
   Pārraudzība
   1.   Komisija nodrošina, ka par jebkuru programmas finansēto darbību atbalsta saņēmējs sniedz tehniskos un finanšu ziņojumus par darba gaitu un ka trīs mēnešos pēc darbības pabeigšanas tiek iesniegts noslēguma ziņojums. Komisija nosaka ziņojumu formu un saturu. Komisija ziņojumus dara pieejamus dalībvalstīm.
   2.   Neskarot revīzijas, ko saskaņā ar Līguma 248. pantu veic Revīzijas palāta kopā ar valstu kompetentajām revīzijas iestādēm, vai jebkādu pārbaudi, kas veikta saskaņā ar Līguma 279. panta 1. punkta pirmās daļas b) punktu, Komisijas ierēdņi un citi darbinieki var veikt pārbaudes uz vietas, tostarp izlases kārtā veiktas pārbaudes darbībām, ko finansē no programmas.
   3.   Komisija nodrošina, ka līgumi un nolīgumi, kas izriet no programmas īstenošanas, jo īpaši paredz Komisijas (vai tās pilnvarotu pārstāvju) veiktu pārraudzību un finanšu kontroli, vajadzības gadījumā – uz vietas, un Revīzijas palātas revīzijas.
   4.   Komisija nodrošina, ka attiecībā uz jebkuru darbību finansiālā atbalsta saņēmējs piecus gadus no pēdējā maksājuma glabā Komisijai pieejamus visus darbības izdevumu apliecinājuma dokumentus.
   5.   Pamatojoties uz ziņojumu rezultātiem un 1. un 2. punktā minētajām izlases pārbaudēm, Komisija nodrošina to, ka vajadzības gadījumā tiek koriģēts sākotnēji apstiprinātais finanšu atbalsts vai tā piešķiršanas nosacījumi, kā arī maksājumu grafiks.
   6.   Komisija nodrošina, ka tiek veikti visi vajadzīgie pasākumi, lai pārbaudītu, vai finansētās darbības veic pareizi un atbilstīgi šā lēmuma un Finanšu regulas noteikumiem.
   15. pants
   Kopienas finanšu interešu aizsardzība
   1.   Komisija nodrošina, lai, īstenojot saskaņā ar šo lēmumu finansētas darbības, tiktu aizsargātas Kopienas finanšu intereses, piemērojot preventīvus pasākumus pret krāpšanu, korupciju un citām nelikumībām, piemērojot efektīvas pārbaudes un atgūstot nepamatoti izmaksātas summas, kā arī konstatējot nesakritības – ar efektīvām, samērīgām un preventīvām sankcijām saskaņā ar Regulām (EK, Euratom) Nr. 2988/95, (Euratom, EK) Nr. 2185/96 un (EK) Nr. 1073/1999.
   2.   Attiecībā uz Kopienas darbībām, ko finansē saskaņā ar šo lēmumu, Regulas (EK, Euratom) Nr. 2988/95 un (Euratom, EK) Nr. 2185/96 piemēro jebkādam Kopienas tiesību normu pārkāpumam, tostarp ar programmu balstītu līgumsaistību pārkāpumiem, kas radušies, saimnieciskās darbības subjektam veicot vai neveicot kādu darbību, kura atstājusi vai būtu atstājusi kaitējošu ietekmi uz Eiropas Savienības vispārējo budžetu vai Eiropas Kopienu pārvaldītajiem budžetiem, radot nepamatotus izdevumus.
   3.   Ja Komisija konstatē pārkāpumus, tostarp šā lēmuma vai atsevišķa lēmuma vai līguma, pamatojoties uz kuru piešķirts attiecīgais finansiālais atbalsts, noteikumu neievērošanu, vai ja atklājas, ka, nelūdzot Komisijas piekrišanu, darbībā ir ieviestas izmaiņas, kas ir pretrunā ar projekta būtību vai īstenošanas nosacījumiem, Komisija nodrošina, ka darbībai piešķirto finansiālā atbalsta apjomu samazina, pārtrauc izmaksāt vai atgūst.
   4.   Ja nav ievēroti termiņi vai ja darbības īstenošanā sasniegtais attaisno tikai daļu piešķirtā finansiālā atbalsta, atbalsta saņēmējs noteiktā termiņā iesniedz Komisijai apsvērumus. Ja atbalsta saņēmējs nesniedz apmierinošu atbildi, Komisija nodrošina, ka atlikušo finansiālo atbalstu var atcelt un ka tiek pieprasīts atmaksāt jau izmaksātās summas.
   5.   Komisija nodrošina, ka jebkādu nepamatotu maksājumu atmaksā Komisijai. Summām, ko neatmaksā laikus, piemēro procentu likmi saskaņā ar Finanšu regulas nosacījumiem.
   16. pants
   Izvērtēšana
   1.   Programmu regulāri pārrauga, lai pārbaudītu saskaņā ar to veiktu darbību īstenošanu.
   2.   Komisija nodrošina regulāru, neatkarīgu un ārēju programmas izvērtēšanu.
   3.   Komisija iesniedz Eiropas Parlamentam un Padomei:

               a)

               gada ziņojumu par programmas īstenošanu;

               b)

               vēlākais 2011. gada 31. martā – starpposma izvērtējuma ziņojumu par gūtajiem rezultātiem un programmas izpildes kvalitātes un kvantitātes aspektiem, tostarp par 4. panta d) punktā minēto darbības dotāciju saņēmēju veikto darbu;

               c)

               vēlākais 2012. gada 30. augustā – paziņojumu par programmas turpināšanu;

               d)

               vēlākais 2014. gada 31. decembrī – ex-post izvērtējuma ziņojumu.

         17. pants
   Darbību publicēšana
   Komisija katru gadu publicē to darbību sarakstu, ko finansē saskaņā ar programmu, kopā ar katra projekta īsu aprakstu.
   18. pants
   Pārredzamība
   Komisija izveido pamatnostādnes, lai nodrošinātu saskaņā ar šo lēmumu piešķirtā finansiālā atbalsta pārredzamību.
   19. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2007. gada 1. janvāra.

      Strasbūrā, 2007. gada 25. septembrī

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         M. LOBO ANTUNES

      (1)  Eiropas Parlamenta 2006. gada 14. decembra Atzinums (Oficiālajā Vēstnesī vēl nav publicēts), Padomes 2007. gada 13. jūnija Kopējā nostāja (OV C 171 E, 24.7.2007., 1. lpp.) un Eiropas Parlamenta 2007. gada 11. jūlija Nostāja (Oficiālajā Vēstnesī vēl nav publicēta). Padomes 2007. gada 18. septembra Lēmums.

      (2)  Padomes Vienotā rīcība 96/636/TI (1996. gada 28. oktobris), pamatojoties uz Līguma par Eiropas Savienību K.3. pantu, par iniciatīvu un apmaiņas programmu praktizējošiem juristiem (“Grotius”) (OV L 287, 8.11.1996., 3. lpp.); Padomes Regula (EK) Nr. 290/2001 (2001. gada 12. februāris), ar ko paplašina iniciatīvu un apmaiņas programmu praktizējošiem juristiem (“Grotius-civil”) (OV L 43, 14.2.2001., 1. lpp.).

      (3)  Eiropas Parlamenta un Padomes Lēmums Nr. 1496/98/EK (1998. gada 22. jūnijs), ar ko izveido rīcības programmu, lai uzlabotu juridisko profesionāļu informētību par Kopienas tiesībām (Roberta Šūmaņa projekts) (OV L 196, 14.7.1998., 24. lpp.).

      (4)  OV L 115, 1.5.2002., 1. lpp.

      (5)  OV C 53, 3.3.2005., 1. lpp.

      (6)  OV C 198, 12.8.2005., 1. lpp.

      (7)  OV C 139, 14.6.2006., 1. lpp.

      (8)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (9)  OV L 357, 31.12.2002., 1. lpp. Regulā jaunākie grozījumi izdarīti ar Regulu (EK, Euratom) Nr. 478/2007 (OV L 111, 28.4.2007., 13. lpp.).

      (10)  OV L 312, 23.12.1995., 1. lpp.

      (11)  OV L 292, 15.11.1996., 2. lpp.

      (12)  OV L 136, 31.5.1999., 1. lpp.

      (13)  OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).

      (14)  OV C 69, 21.3.2006., 1. lpp.

      (15)  OV L 174, 27.6.2001., 25. lpp.


title: 2014/307/ES: Padomes Lēmums ( 2014. gada 13. maijs ) par nostāju, kas Eiropas Savienības vārdā ir jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību konkrētās jomās, kas nav četras pamatbrīvības

text:
               29.5.2014

               LV

               Eiropas Savienības Oficiālais Vēstnesis

               L 160/31

         PADOMES LĒMUMS
   (2014. gada 13. maijs)
   par nostāju, kas Eiropas Savienības vārdā ir jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību konkrētās jomās, kas nav četras pamatbrīvības

      (2014/307/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 166. panta 4. punktu, 167. panta 5. punkta pirmo ievilkumu, 173. panta 3. punktu un 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līguma par Eiropas Ekonomikas zonu (“EEZ līgums”) 31. protokolā ietverti īpaši nosacījumi un noteikumi par sadarbību īpašās jomās, kas nav četras pamatbrīvības.

               (2)

               Ir lietderīgi paplašināt sadarbību starp EEZ līguma līgumslēdzējām pusēm, iekļaujot EEZ līgumā Eiropas Parlamenta un Padomes Regulu (ES) Nr. 1295/2013 (2).

               (3)

               Tādēļ EEZ līguma 31. protokols būtu attiecīgi jāgroza, lai īstenotu šo paplašināto sadarbību no 2014. gada 1. janvāra.

               (4)

               Savienības nostājai EEZ Apvienotajā komitejā tāpēc būtu jāpamatojas uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kurš pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 13. maijā

            Padomes vārdā –

            priekšsēdētājs

         E. VENIZELOS

      (1)  OV L 305, 30.11.1994., 6. lpp.

      (2)  Eiropas Parlamenta un Padomes Regula (ES) Nr. 1295/2013 (2013. gada 11. decembris), ar ko izveido programmu “Radošā Eiropa” (2014.–2020. gads) un atceļ Lēmumu Nr. 1718/2006/EK, Lēmumu Nr. 1855/2006/EK un Lēmumu Nr. 1041/2009/EK (OV L 347, 20.12.2013., 221. lpp.).

         PROJEKTS

      EEZ APVIENOTĀS KOMITEJAS LĒMUMS Nr. …/2014
      (… gada …),
      ar ko groza EEZ līguma 31. protokolu par sadarbību īpašās jomās, kas nav četras pamatbrīvības
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
      tā kā:

                  (1)

                  Ir lietderīgi paplašināt EEZ līguma līgumslēdzēju pušu sadarbību, iekļaujot Eiropas Parlamenta un Padomes Regulu (ES) Nr. 1295/2013 (2013. gada 11. decembris), ar ko izveido programmu “Radošā Eiropa” (2014.–2020. gads) un atceļ Lēmumu Nr. 1718/2006/EK, Lēmumu Nr. 1855/2006/EK un Lēmumu Nr. 1041/2009/EK (1).

                  (2)

                  Tādēļ EEZ līguma 31. protokols būtu jāgroza, lai īstenotu šo paplašināto sadarbību no 2014. gada 1. janvāra,

            IR PIEŅĒMUSI ŠO LĒMUMU.
      1. pants
      EEZ līguma 31. protokola 9. panta 4. punktā pievieno šādu tekstu:

                  “—

                     32013 R 1295: Eiropas Parlamenta un Padomes Regulu (ES) Nr. 1295/2013 (2013. gada 11. decembris), ar ko izveido programmu “Radošā Eiropa” (2014.–2020. gads) un atceļ Lēmumu Nr. 1718/2006/EK, Lēmumu Nr. 1855/2006/EK un Lēmumu Nr. 1041/2009/EK (OV L 347, 20.12.2013., 221. lpp.).
                  Lihtenšteina tiek atbrīvota no dalības šajā programmā, kā arī no finansiāla atbalsta sniegšanas tai.”

            2. pants
      Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (2).
      To piemēro no 2014. gada 1. janvāra.
      3. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas

               sekretāri

         (1)  OV L 347, 20.12.2013., 221. lpp.

         (2)  [Konstitucionālās prasības nav norādītas.] [Konstitucionālās prasības ir norādītas.]


title: Eiropas Parlamenta, Padomes un Komisijas Lēmums (ES, Euratom) 2016/1432 (2016. gada 19. augusts), ar ko ieceļ Eiropas politisko partiju un Eiropas politisko fondu iestādes direktoru

text:
               27.8.2016

               LV

               Eiropas Savienības Oficiālais Vēstnesis

               L 232/10

         EIROPAS PARLAMENTA, PADOMES UN KOMISIJAS LĒMUMS (ES, Euratom) 2016/1432
   (2016. gada 19. augusts),
   ar ko ieceļ Eiropas politisko partiju un Eiropas politisko fondu iestādes direktoru
   EIROPAS PARLAMENTS, EIROPAS SAVIENĪBAS PADOME UN EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Eiropas Parlamenta un Padomes Regulu (ES, Euratom) Nr. 1141/2014 (2014. gada 22. oktobris) par Eiropas politisko partiju un Eiropas politisko fondu statusu un finansēšanu (1) un jo īpaši tās 6. panta 3. punktu,
   ņemot vērā kandidātu sarakstu, ko pēc paziņojuma par atklātu kandidātu konkursu, lai ieceltu Eiropas politisko partiju un Eiropas politisko fondu iestādes direktoru, 2016. gada 14. jūlijā sastādīja atlases komiteja, kuru veido Eiropas Parlamenta, Padomes un Komisijas ģenerālsekretāri,
   tā kā:

               (1)

               Ar Regulas (ES, Euratom) Nr. 1141/2014 6. panta 1. punktu ir izveidota Eiropas politisko partiju un Eiropas politisko fondu iestāde.

               (2)

               Regulas (ES, Euratom) Nr. 1141/2014 6. panta 3. punktā ir paredzēts, ka Eiropas Parlaments, Padome un Komisija, savstarpēji vienojoties, ieceļ Eiropas politisko partiju un Eiropas politisko fondu iestādes direktoru uz piecu gadu neatjaunojamu termiņu,

         IR PIEŅĒMUŠI ŠO LĒMUMU.
   1. pants
   1.   Michael ADAM kungs ar šo tiek iecelts par Eiropas politisko partiju un Eiropas politisko fondu iestādes direktoru uz laikposmu no 2016. gada 1. septembra līdz 2021. gada 31. augustam.
   2.   Direktors tiek iecelts kā pagaidu darbinieks AD 12 pakāpē 1. līmenī.
   3.   Izraudzītais direktors tiek iecelts, ja viņš paraksta deklarāciju par neatkarību un interešu konflikta neesamību, kas pievienota šim lēmumam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 19. augustā

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         M. LAJČÁK

            Komisijas vārdā –

            pirmais priekšsēdētāja vietnieks

         F. TIMMERMANS

      (1)  OV L 317, 4.11.2014., 1. lpp.

      PIELIKUMS
      Es, apakšā parakstījies, …, apliecinu, ka esmu ņēmis vērā 6. panta 3. punktu Eiropas Parlamenta un Padomes Regulā (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu un ka savas funkcijas kā iestādes direktors pildīšu pilnīgi neatkarīgi un pilnībā ievērojot minētās regulas noteikumus. Rīkojoties iestādes vārdā, es nelūgšu un nepieņemšu iestāžu vai valdību, vai kādu citu struktūru, biroju vai aģentūru norādījumus. Es atturēšos no jebkādām darbībām, kas nav savietojamas ar manu pienākumu raksturu.
      Es apliecinu, ka, cik man zināms, neesmu interešu konflikta situācijā. Interešu konflikts pastāv tad, ja iestādes direktora pienākumu neatkarīgu un objektīvu pildīšanu nelabvēlīgi ietekmē iemesli, kas saistīti ar ģimeni, personīgo dzīvi, politisko piederību vai valstspiederību, filozofisko vai reliģisko pārliecību, ekonomiskām interesēm vai jebkādām citām ar saņēmēju kopīgām interesēm. Jo īpaši es apliecinu, ka neesmu Eiropas Parlamenta deputāts, man nav ievēlēta mandāta un es neesmu nodarbināts un nekad neesmu bijis nodarbināts nevienā Eiropas politiskajā partijā vai Eiropas politiskajā fondā.
      Briselē,

            [DATUMS +

            izraudzītā direktora PARAKSTS]


title: Padomes Lēmums (KĀDP) 2015/241 ( 2015. gada 9. februāris ), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
               16.2.2015

               LV

               Eiropas Savienības Oficiālais Vēstnesis

               L 40/14

         PADOMES LĒMUMS (KĀDP) 2015/241
   (2015. gada 9. februāris),
   ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tā 3. panta 1. punktu,
   tā kā:

               (1)

               Padome 2014. gada 17. martā pieņēma Lēmumu 2014/145/KĀDP.

               (2)

               Ievērojot arvien pastāvošo situācijas nopietnību uz vietas Ukrainā, Padome uzskata, ka Lēmuma 2014/145/KĀDP pielikumā iekļautajam to personu, vienību un struktūru sarakstam, kurām piemēro ierobežojošus pasākumus, būtu jāpievieno papildu personas un vienības.

               (3)

               Attiecīgi būtu jāgroza Lēmuma 2014/145/KĀDP pielikums,

         IR PIEŅĒMUSI ŠO LĒMUMU.
   1. pants
   Šā lēmuma pielikumā uzskaitītās personas un vienības pievieno sarakstam, kas izklāstīts Lēmuma 2014/145/KĀDP pielikumā.
   2. pants
   Šis lēmums stājas spēkā 2015. gada 16. februārī.
   To publicē Eiropas Savienības Oficiālajā Vēstnesī.

      Briselē, 2015. gada 9. februārī

            Padomes vārdā –

            priekšsēdētāja

         F. MOGHERINI

      (1)  OV L 78, 17.3.2014., 16. lpp.

      PIELIKUMS

         To personu un vienību saraksts, kas minētas 1. pantā

      I.   Personas

                  Vārds, uzvārds

                  Identifikācijas informācija

                  Pamatojums

                  Sarakstā iekļaušanas datums

                  133.

                     Pavel DREMOV jeb Batya

                     Павел ДРЁМОВ

                  Dzimis 1976. gadā Stakhanov

                  “First Cossack Regiment” (pirmā kazaku pulka), Ukrainas austrumdaļā kaujās iesaistītas bruņotas separātistu grupas, komandieris.
                  Pildot minētos pienākumus, viņš ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  134.

                     Alexey MILCHAKOV jeb Fritz, Serbian

                     Алексей МИЛЬЧАКОВ

                  Dzimis 1991. gadā St. Petersburg

                  “Rusich” vienības, Ukrainas austrumdaļā kaujās iesaistītas bruņotas separātistu grupas, komandieris.
                  Pildot minētos pienākumus, viņš ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  135.

                     Arseny PAVLOV jeb Motorola

                     Арсéний Сергéевич ПÁВЛОВ jeb Моторóла

                  Dzimis 2.2.1983.Ukhta, Komi

                  “Sparta Battalion”, Ukrainas austrumdaļā kaujās iesaistītas bruņotas separātistu grupas, komandieris.
                  Pildot minētos pienākumus, viņš ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  136.

                     Mikhail TOLSTYKH jeb Givi

                     Михаил Толстых

                  Dzimis 1980. gadā Ilovaisk

                  “Somali” bataljona, Ukrainas austrumdaļā kaujās iesaistītas bruņotas separātistu grupas, komandieris.
                  Pildot minētos pienākumus, viņš ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  137.

                     Eduard BASURIN

                  Tā dēvētās “Doņeckas tautas republikas” tā dēvētais aizsardzības ministrijas “komandiera vietnieks”.
                  Uzņemoties un pildot minētos pienākumus, viņš ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  138.

                     Alexandr SHUBIN

                     Александр Васильевич ШУБИН

                  Nelikumīgās, tā dēvētās “Luhanskas tautas republikas” tā dēvētais “tieslietu ministrs”.
                  Uzņemoties un pildot minētos pienākumus, viņš tādējādi ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju valstī.

                  16.2.2015.

                  139.

                     Sergey LITVIN

                     Сергей Анатольевич ЛИТВИН

                  Tā dēvētās “Luhanskas tautas republikas” tā dēvētais ministru padomes priekšsēdētāja vietnieks.
                  Uzņemoties un pildot minētos pienākumus, viņš tādējādi ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  140.

                     Sergey IGNATOV

                     Сергей Юрьевич ИГНАТОВ

                  Tā dēvētās “Luhanskas tautas republikas” tā dēvētais tautas milicijas virspavēlnieks.
                  Uzņemoties un pildot minētos pienākumus, viņš tādējādi ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju valstī.

                  16.2.2015.

                  141.

                     Ekaterina
                     FILIPPOVA

                     Екатерина Владимировна ФИЛИППОВА

                  Dzimusi 20.11.1988.Krasnoarmëisk

                  Tā dēvētās “Doņeckas tautas republikas” tā dēvētā “tieslietu ministre”.
                  Uzņemoties un pildot minētos pienākumus, viņa tādējādi ir aktīvi atbalstījusi darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  142.

                     Aleksandr
                     TIMOFEEV

                     Александр ТИМОФЕЕВ

                  Dzimis 27.1.1974.

                  Tā dēvētās “Doņeckas tautas republikas” tā dēvētais “budžeta ministrs”.
                  Uzņemoties un pildot minētos pienākumus, viņš tādējādi ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju valstī.

                  16.2.2015.

                  143.

                     Evgeny
                     MANUILOV

                     Евгений Владимирович МАНУЙЛОВ

                  Tā dēvētās “Luhanskas tautas republikas” tā dēvētais “budžeta ministrs”.
                  Uzņemoties un pildot minētos pienākumus, viņš tādējādi ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  144.

                     Viktor YATSENKO

                     Виктор ЯЦЕНКО

                  Dzimis 22.4.1985.Kherson

                  Tā dēvētās “Doņeckas tautas republikas” tā dēvētais “komunikāciju ministrs”.
                  Uzņemoties un pildot minētos pienākumus, viņš tādējādi ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  145.

                     Olga BESEDINA

                     Ольга Игорева БЕСЕДИНА

                  Tā dēvētās “Luhanskas tautas republikas” tā dēvētā “ekonomikas attīstības un tirdzniecības ministre”.
                  Uzņemoties un pildot minētos pienākumus, viņa tādējādi ir aktīvi atbalstījusi darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  146.

                     Zaur ISMAILOV

                     Заур Исмаилов

                  Dzimis 1975. gadā Krasny Luch, Voroshilovgrad, Luhansk

                  Tā dēvētās “Luhanskas tautas republikas” tā dēvētais “ģenerālprokurora vietas izpildītājs”.
                  Uzņemoties un pildot minētos pienākumus, viņš tādējādi ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  147.

                     Anatoly Ivanovich ANTONOV

                     Анатолий Иванович Антонов

                  Dzimis 15.5.1955.Omsk

                  Aizsardzības ministra vietnieks un, pildot minētos pienākumus, iesaistīts atbalsta sniegšanā Krievijas karaspēka izvietošanai Ukrainā.
                  Saskaņā ar pašreizējo Krievijas Aizsardzības ministrijas struktūru, pildot minētos pienākumus, viņš piedalās Krievijas valdības politikas izstrādē un īstenošanā. Ar minēto politiku tiek apdraudēta Ukrainas teritoriālā integritāte, suverenitāte un neatkarība.

                  16.2.2015.

                  148.

                     Arkady Viktorovich BAKHIN

                     Аркадий Викторович Бахин

                  Dzimis 8.5.1956.Kaunas, Lietuvā

                  Aizsardzības ministra pirmais vietnieks un, pildot minētos pienākumus, iesaistīts atbalsta sniegšanā Krievijas karaspēka izvietošanai Ukrainā.
                  Saskaņā ar pašreizējo Krievijas Aizsardzības ministrijas struktūru, pildot minētos pienākumus, viņš piedalās Krievijas valdības politikas izstrādē un īstenošanā. Ar minēto politiku tiek apdraudēta Ukrainas teritoriālā integritāte, suverenitāte un neatkarība.

                  16.2.2015.

                  149.

                     Andrei Valeryevich KARTAPOLOV

                     Андрей Валерьевич Картaполов

                  Dzimis 9.11.1963. VDR

                  Krievijas Bruņoto spēku Ģenerālštāba vadītāja vietnieks un Galvenā operāciju departamenta direktors. Pildot abu amatu pienākumus, viņš ir aktīvi iesaistīts Krievijas bruņoto spēku militārās kampaņas izstrādē un īstenošanā Ukrainā.
                  Saskaņā ar noteiktām ģenerālštāba darbībām, īstenojot bruņoto spēku operatīvo kontroli, viņš ir aktīvi iesaistīts Krievijas valdības politikas izstrādē un īstenošanā, ar ko tiek apdraudēta Ukrainas teritoriālā integritāte, suverenitāte un neatkarība.

                  16.2.2015.

                  150.

                     Iosif (Joseph) Davydovich KOBZON

                     Иосиф Дaвыдович Кобзон

                  Dzimis 11.9.1937.Tchassov Yar, Ukrainā

                  Valsts domes deputāts.
                  Viņš apmeklēja tā dēvēto Doņeckas tautas republiku un apmeklējuma laikā nāca klajā ar separātistus atbalstošiem paziņojumiem. Viņš tika arī iecelts par tā dēvētās “Doņeckas tautas republikas” goda konsulu Krievijas Federācijā.
                  2014. gada 20. martā viņš balsoja par projektu Federālajam konstitucionālajam likumam “par Krimas republikas uzņemšanu Krievijas Federācijā un par jaunu Krievijas Federācijas subjektu – Krimas republikas un federālas nozīmes pilsētas Sevastopoles – izveidi”.

                  16.2.2015.

                  151.

                     Valery Fedorovich RASHKIN

                     Валерий Фёдорович Рашкин

                  Dzimis 14.3.1955.Kaliningrad Oblast, PSRS

                  Valsts domes Etnisko jautājumu komitejas priekšsēdētāja pirmais vietnieks.
                  Viņš ir nodibinājis pilsoņu kustību “Krassnaya Moskva – Red Moscow – Patriotic Front Aid”, kas organizēja publiskas demonstrācijas separātistu atbalstam, tādējādi atbalstot politiku, ar ko tiek grauta Ukrainas teritoriālā integritāte, suverenitāte un neatkarība.
                  2014. gada 20. martā viņš balsoja par projektu Federālajam konstitucionālajam likumam “par Krimas republikas uzņemšanu Krievijas Federācijā un par jaunu Krievijas Federācijas subjektu – Krimas republikas un federālas nozīmes pilsētas Sevastopoles – izveidi”.

                  16.2.2015.

            II.   Vienības

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  29.

                     Cossack National Guard

                     Казачья Национальная Гвардия

                  Bruņota separātistu grupa, kas ir aktīvi atbalstījusi darbības, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.
                  Grupas komandieris ir sarakstā iekļautais Nikolay KOZITSYN, ar kuru tādējādi minētā grupa tiek saistīta.

                  16.2.2015.

                  30.

                     Sparta battalion

                     Батальон “Спарта”

                  Bruņota separātistu grupa, kas ir aktīvi atbalstījusi darbības, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.
                  Grupas komandieris ir sarakstā iekļautais Arseny PAVLOV, ar kuru tādējādi minētā grupa tiek saistīta.

                  16.2.2015.

                  31.

                     Somali battalion

                     Батальон “Сомали”

                  Bruņota separātistu grupa, kas ir aktīvi atbalstījusi darbības, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.
                  Grupas komandieris ir sarakstā iekļautais Mikhail TOLSTYKH jeb Givi, ar kuru tādējādi minētā grupa tiek saistīta.

                  16.2.2015.

                  32.

                     Zarya battalion

                     Батальон “Заря”

                  Bruņota separātistu grupa, kas ir aktīvi atbalstījusi darbības, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  33.

                     Prizrak brigade

                     Бригада “Призрак”

                  Bruņota separātistu grupa, kas ir aktīvi atbalstījusi darbības, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.
                  Grupas komandieris ir sarakstā iekļautais Oleksiy MOZGOVY, ar kuru tādējādi minētā grupa tiek saistīta.

                  16.2.2015.

                  34.

                     Oplot battalion

                     Батальон “Оплот”

                  Sociālie plašsaziņas līdzekļi:
                  http://vk.com/oplot_info

                  Bruņota separātistu grupa, kas ir aktīvi atbalstījusi darbības, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  35.

                     Kalmius battalion

                     Батальон “Кальмиус”

                  Bruņota separātistu grupa, kas ir aktīvi atbalstījusi darbības, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  36.

                     Death battalion

                     Батальон “Смерть”

                  Bruņota separātistu grupa, kas ir aktīvi atbalstījusi darbības, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                  16.2.2015.

                  37.

                  Sabiedriskā kustība “NOVOROSSIYA”

                     Движение Новороссия

                  Sabiedriskā kustība “Novorossiya”/“New Russia” tika izveidota 2014. gada novembrī Krievijā, un to vada Krievijas virsnieks Igor Strelkov (identificēts kā Krievijas Federācijas Bruņoto spēku Ģenerālštāba Galvenās izlūkošanas pārvaldes darbinieks).
                  Saskaņā ar tās noteiktajiem mērķiem tās mērķis ir sniegt vispusīgu un efektīvu palīdzību “Novorossiya”, tostarp palīdzot milicijai kaujās Ukrainas austrumdaļā, tādējādi atbalstot politiku, ar ko tiek grauta Ukrainas teritoriālā integritāte, suverenitāte un neatkarība.
                  Saistīta ar personu, kura iekļauta sarakstā saistībā ar Ukrainas teritoriālās integritātes graušanu.

                  16.2.2015.


title: Padomes Lēmums (KĀDP) 2015/599 ( 2015. gada 15. aprīlis ), ar ko ieceļ Eiropas Savienības īpašo pārstāvi Tuvo Austrumu miera procesā (TAMP)

text:
               16.4.2015

               LV

               Eiropas Savienības Oficiālais Vēstnesis

               L 99/29

         PADOMES LĒMUMS (KĀDP) 2015/599
   (2015. gada 15. aprīlis),
   ar ko ieceļ Eiropas Savienības īpašo pārstāvi Tuvo Austrumu miera procesā (TAMP)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Izraēliešu un palestīniešu konflikta risinājums Savienībai ir stratēģiska prioritāte, un Savienībai arī turpmāk ir aktīvi jāiesaistās, līdz būs rasta izeja, pamatojoties uz divu valstu risinājumu.

               (2)

               Uz 12 mēnešiem būtu jāieceļ Eiropas Savienības īpašais pārstāvis (ESĪP) Tuvo Austrumu miera procesā (TAMP).

               (3)

               ESĪP īstenos pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo Fernando GENTILINI kungs tiek iecelts par Eiropas Savienības īpašo pārstāvi (ESĪP) Tuvo Austrumu miera procesā (TAMP) līdz 2016. gada 30. aprīlim. Padome, pamatojoties uz Politikas un drošības komitejas (PDK) novērtējumu un Savienības Augstā pārstāvja ārlietās un drošības politikas jautājumos (AP) iesniegto priekšlikumu, var nolemt ESĪP pilnvaras izbeigt agrāk.
   2. pants
   Politikas mērķi
   1.   ESĪP pilnvaru pamatā ir Savienības politikas mērķi attiecībā uz Tuvo Austrumu miera procesu.
   2.   Vispārējais mērķis ir visaptverošs miers, kas būtu jāpanāk, pamatojoties uz divu valstu risinājumu, – Izraēla un demokrātiska, vienota, dzīvotspējīga, miermīlīga un suverēna palestīniešu valsts, kuras pastāv viena otrai līdzās ar drošām un atzītām robežām, uztur normālas attiecības ar kaimiņvalstīm saskaņā ar attiecīgajām Apvienoto Nāciju Organizācijas (ANO) Drošības padomes rezolūcijām un Madrides principiem, tostarp saskaņā ar principu “zeme apmaiņā pret mieru”, Ceļvedi, nolīgumiem, par kuriem puses iepriekš ir vienojušās, un Arābu valstu miera iniciatīvu. Ņemot vērā dažādos Izraēlas un arābu attiecību aspektus, būtisks visaptveroša miera elements ir reģionālā dimensija.
   3.   Lai sasniegtu šo mērķi, politikas prioritātes ir pieturēties pie divu valstu risinājuma un atsākt un atbalstīt miera procesu. Būtisks sekmīga iznākuma elements ir skaidri parametri, ar ko nosaka pamatu sarunām, un Savienība savu nostāju attiecībā uz šādiem parametriem ir izklāstījusi Padomes 2009. gada decembra, 2010. gada decembra un 2014. gada jūlija secinājumos, kurus tā turpinās aktīvi īstenot.
   4.   Savienība ir apņēmusies strādāt kopā ar iesaistītajām pusēm un starptautiskās kopienas partneriem, tostarp piedaloties Tuvo Austrumu Kvartetā (turpmāk “Kvartets”) un aktīvi iesaistoties piemērotās starptautiskās iniciatīvās, lai sarunām radītu jaunu dinamiku.
   3. pants
   Pilnvaras
   1.   Lai sasniegtu politikas mērķus, ESĪP ir pilnvarots:

               a)

               sniegt aktīvu un efektīvu Savienības ieguldījumu darbībās un iniciatīvās, ar kurām ir paredzēts panākt pilnīgu izlīgumu izraēliešu un palestīniešu konfliktā, balstoties uz divu valstu risinājumu un ievērojot Savienības noteiktos parametrus;

               b)

               veicināt un uzturēt ciešus kontaktus ar visām miera procesa pusēm, attiecīgajiem politiskajiem dalībniekiem, citām reģiona valstīm, Kvarteta locekļiem un citām attiecīgām valstīm, kā arī ar ANO un citām attiecīgām starptautiskajām organizācijām, piemēram, Arābu valstu līgu, lai sadarbībā ar tām stiprinātu miera procesu;

               c)

               vajadzības gadījumā strādāt pie tā, lai, konsultējoties ar visām svarīgākajām ieinteresētajām personām un Savienības dalībvalstīm, sekmētu varbūtēju jaunu sarunu pamatsistēmu un dotu tajā savu ieguldījumu;

               d)

               aktīvi atbalstīt starp pusēm noritošās miera sarunas un dot tajās savu ieguldījumu, tostarp saistībā ar minētajām sarunām nākot klajā ar priekšlikumiem Savienības vārdā;

               e)

               nodrošināt pastāvīgu Savienības klātbūtni attiecīgajos starptautiskajos forumos;

               f)

               dot savu ieguldījumu krīzes pārvarēšanā un novēršanā, tostarp attiecībā uz Gazas joslu;

               g)

               sniegt ieguldījumu, ja to lūdz, pušu panākto starptautisko nolīgumu īstenošanā un iesaistīties diplomātiskos pasākumos, ja netiek ievēroti minēto nolīgumu noteikumi;

               h)

               palīdzēt politiskajos centienos panākt fundamentālas izmaiņas, lai rastu ilgtspējīgu risinājumu attiecībā uz Gazas joslu, kura ir turpmākās Palestīnas valsts sastāvdaļa un kuras jautājums sarunās būtu jāizskata;

               i)

               īpašu uzmanību pievērst tiem faktoriem, kas skar miera procesa reģionālo dimensiju, arābu partneru iesaistei un Arābu valstu miera iniciatīvas īstenošanai;

               j)

               konstruktīvi sadarboties ar līgumslēdzējām pusēm miera procesā, lai veicinātu demokrātijas pamatnormu, tostarp starptautisko humanitāro tiesību, cilvēktiesību un tiesiskuma, ievērošanu;

               k)

               nākt klajā ar priekšlikumiem par Savienības iesaistīšanos miera procesā un par to, kā labāk īstenot Savienības iniciatīvas un centienus, kas saistīti ar pašreizējā miera procesa turpmāko virzību, piemēram, Savienības ieguldījumu palestīniešu reformās, arī aptverot attiecīgo Savienības attīstības projektu politiskos aspektus;

               l)

               mudināt puses atturēties no vienpusējām darbībām, kas apdraudētu divu valstu risinājuma dzīvotspēju;

               m)

               kā sūtnim Kvartetā ziņot par sarunu norisi un rezultātiem un palīdzēt sagatavot Kvarteta sūtņu sanāksmes, pamatojoties uz Savienības nostāju un koordinējot darbības ar citiem Kvarteta locekļiem;

               n)

               sadarbībā ar ESĪP cilvēktiesību jautājumos palīdzēt īstenot Savienības cilvēktiesību politiku, tostarp Savienības pamatnostādnes cilvēktiesību jomā, jo īpaši – Savienības pamatnostādnes par bērniem bruņotos konfliktos, kā arī par vardarbību pret sievietēm un meitenēm un par visa veida pret viņām vērstas diskriminācijas apkarošanu, un Savienības politiku attiecībā uz ANO Drošības padomes Rezolūciju 1325 (2000) par sievietēm, mieru un drošību, tostarp veicot uzraudzību un ziņojot par norisēm, kā arī formulējot ieteikumus saistībā ar minēto;

               o)

               palīdzēt reģiona sabiedriskās domas veidotājiem labāk izprast Savienības nozīmi.

         2.   ESĪP sniedz atbalstu AP darbā, vienlaikus saglabājot kopskatu par visām Savienības darbībām reģionā, kuras saistītas ar Tuvo Austrumu miera procesu.
   4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   PDK uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar Eiropas Ārējās darbības dienestu (EĀDD) un tā attiecīgajām nodaļām.
   4.   ESĪP strādā ciešā sadarbībā ar Savienības pārstāvniecību Jeruzalemē, Savienības delegāciju Telavivā, kā arī ar citām attiecīgām Savienības delegācijām reģionā.
   5.   ESĪP darbojas galvenokārt reģionā, vienlaikus nodrošinot regulāru klātbūtni EĀDD mītnē.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam līdz 2016. gada 30. aprīlim ir EUR 1 980 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un sastāvs
   1.   ESĪP saskaņā ar pilnvarām un atbilstīgajiem piešķirtajiem finanšu līdzekļiem ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu pie ESĪP. Minētajam norīkotajam personālam atalgojumu atbilstīgi maksā vai nu attiecīgā dalībvalsts, attiecīgā Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP misijas veikšanai un sekmīgai norisei un ESĪP personāla locekļiem, attiecīgi vienojas ar uzņēmējvalstīm. Šajā nolūkā dalībvalstis un EĀDD sniedz visu vajadzīgo atbalstu.
   8. pants
   ES klasificētas informācijas drošība
   ESĪP un ESĪP komandas locekļi ievēro drošības principus un minimālos standartus, kas ir noteikti Padomes Lēmumā 2013/488/ES (1).
   9. pants
   Piekļuve informācijai un apgādes atbalsts
   1.   Dalībvalstis, EĀDD, Komisija un Padomes Ģenerālsekretariāts nodrošina, ka ESĪP var piekļūt atbilstīgai informācijai.
   2.   Savienības delegācijas reģionā un/vai dalībvalstis attiecīgos gadījumos nodrošina apgādes atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar pilnvarām un drošības situāciju ģeogrāfiskajā teritorijā, par ko ESĪP ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

               a)

               saskaņā ar EĀDD ieteikumiem izveidojot misijai paredzētu drošības plānu, kurā noteikti misijai paredzēti fiziski, organizatoriski un procesuāli drošības pasākumi, regulējot personāla drošu pārvietošanos uz misijas teritoriju un minētajā teritorijā un rīcību drošības incidentos, un nosakot misijas ārkārtas rīcības plānu un evakuācijas plānu;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi ESĪP komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska izvērtējuma pakāpe, ko misijas teritorijai piešķīris EĀDD;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus AP un EĀDD. Papildus minimālajām prasībām sniegt ziņojumus un noteikt mērķus ESĪP regulāri sniegs ziņojumus PDK, kā tas izklāstīts Savienības īpašo pārstāvju iecelšanas, pilnvarošanas un finansēšanas pamatnostādnēs. Vajadzības gadījumā ESĪP ziņojumus sniedz arī Padomes darba grupām. Regulāros ziņojumus izsūta, izmantojot COREU tīklu. ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var tikt iesaistīts Eiropas Parlamenta informēšanā.
   12. pants
   Koordinācija
   1.   ESĪP veicina Savienības darbības vienotību, konsekvenci un efektivitāti un palīdz nodrošināt, lai visi Savienības instrumenti un dalībvalstu darbības tiek īstenotas konsekventi Savienības politikas mērķu sasniegšanai. ESĪP darbības saskaņo ar Komisijas darbībām. ESĪP regulāri informē dalībvalstu pārstāvniecības un Savienības delegācijas.
   2.   Misijas norises vietā tiek uzturēta cieša saikne ar Savienības delegāciju vadītājiem, KDAP misiju vadītājiem un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP ciešā sadarbībā ar Savienības delegācijas Telavivā vadītāju un Savienības pārstāvniecību Jeruzalemē sniedz norādes par vietējo politisko situāciju Eiropas Savienības Policijas misijas palestīniešu teritorijās (EUPOL COPPS) un Eiropas Savienības Robežu palīdzības misijas Rafas šķērsošanas punktā (ES RPM Rafa) vadītājiem. ESĪP uztur saikni arī ar citiem starptautiskajiem un reģionālajiem dalībniekiem attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2015. gada septembra beigām iesniedz AP, Padomei un Komisijai progresa ziņojumu un līdz 2016. gada janvāra beigām – visaptverošu pilnvaru īstenošanas pārskata ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2015. gada 15. aprīlī

            Padomes vārdā –

            priekšsēdētājs

         E. RINKĒVIČS

      (1)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


               12.2.2016

               LV

               Eiropas Savienības Oficiālais Vēstnesis

               C 55/79

         P7_TA(2013)0216
   Iebildumu neizteikšana pret īstenošanas pasākumu: dažu dzīvnieku izcelsmes blakusproduktu tranzīts no Bosnijas un Hercegovinas
   Eiropas Parlamenta lēmums par iebildumu neizteikšanu pret Komisijas regulas projektu, ar ko groza Regulu (ES) Nr. 142/2011 attiecībā uz dažu dzīvnieku izcelsmes blakusproduktu tranzītu no Bosnijas un Hercegovinas (D025828/03 – 2013/2598(RPS))
   (2016/C 055/10)

      Eiropas Parlaments,

               —

               ņemot vērā Komisijas īstenošanas regulas projektu (D025828/03),

               —

               ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam (1), un jo īpaši tās 41. panta 3. punktu un 42. panta 2. punktu,

               —

               ņemot vērā atzinumu, ko 2013. gada 5. martā sniedza Regulas (EK) Nr. 1069/2009 52. pantā minētā komiteja,

               —

               ņemot vērā Komisijas 2013. gada 16. maija vēstuli, kurā tā lūdz paziņot, ka Parlaments neizteiks iebildumus pret regulas projektu,

               —

               ņemot vērā Vides, sabiedrības veselības un pārtikas nekaitīguma komitejas 2013. gada 21. maija vēstuli Komiteju priekšsēdētāju konferences priekšsēdētājam,

               —

               ņemot vērā 5.a pantu Padomes 1999. gada 28. jūnija Lēmumā 1999/468/EK, ar ko nosaka Komisijai piešķirto ieviešanas pilnvaru īstenošanas kārtību (2),

               —

               ņemot vērā Reglamenta 88. panta 4. punkta d) apakšpunktu un 87.a panta 6. punktu,

               —

               ņemot vērā, ka Reglamenta 87.a panta 6. punkta trešajā un ceturtajā ievilkumā noteiktajā termiņā, kas beidzās 2013. gada 22. maijā, netika izteikti iebildumi,

               1.

               paziņo, ka tas neizsaka iebildumus pret Komisijas regulas projektu;

               2.

               uzdod priekšsēdētājam šo lēmumu nosūtīt Komisijai un zināšanai Padomei.

      (1)  OV L 300, 14.11.2009., 1. lpp.

      (2)  OV L 184, 17.7.1999., 23. lpp.


title: Padomes Lēmums 2003/856/KĀDP (2003. gada 8. decembris) par Vienotās rīcības 2002/210/KĀDP par Eiropas Savienības Policijas misiju īstenošanu

text:
Avis juridique important

|

32003D0856

Official Journal L 323 , 10/12/2003 P. 0013 - 0013

Padomes Lēmums 2003/856/KĀDP(2003. gada 8. decembris)par Vienotās rīcības 2002/210/KĀDP par Eiropas Savienības Policijas misiju īstenošanuEIROPAS SAVIENĪBAS PADOME,ņemot vērā Padomes 2002. gada 11. marta Vienoto rīcību 2002/210/KĀDP par Eiropas Savienības Policijas misiju (ESPM)[1], un jo īpaši tās 9. panta 1. punkta b) apakšpunkta pēdējo daļu kopā ar Līguma par Eiropas Savienību 23. panta 2. punkta otro ievilkumu,tā kā:Padomei ir jāpieņem lēmums par 2004. gada budžeta gala variantu,IR PIEŅĒMUSI ŠO LĒMUMU.1. pants1. Summu EUR 17,5 miljonu apmērā, kas paredzēta ESPM darbības izmaksu segšanai 2004. gadā, pilnībā sedz no Eiropas Savienības vispārējā budžeta.2. Šā panta 1. punktā precizēto no Kopienas vispārējā budžeta finansēto izdevumu pārvaldību veic saskaņā ar tām Kopienas procedūrām un noteikumiem, ko piemēro budžeta jautājumiem, paredzot, ka iepriekšējais finansējums nepaliek Kopienas īpašumā.2. pantsŠis lēmums stājas spēkā tā pieņemšanas dienā.3. pantsŠo lēmumu publicē Eiropas Savienības Oficiālajā Vēstnesī.Briselē, 2003. gada 8. decembrīPadomes vārdā priekšsēdētājsF. Frattini[1] OV L 70, 13.3.2002., 1. lpp.


title: 2014/569/ES: Eiropas Parlamenta Lēmums ( 2014. gada 3. aprīlis ) par Eiropas Aviācijas drošības aģentūras 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/182

         EIROPAS PARLAMENTA LĒMUMS
   (2014. gada 3. aprīlis)
   par Eiropas Aviācijas drošības aģentūras 2012. finanšu gada budžeta izpildes apstiprināšanu
   (2014/569/ES)
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aviācijas drošības aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi (4) un jo īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0221/2014),

               1.

               sniedz Eiropas Aviācijas drošības aģentūras izpilddirektoram apstiprinājumu par Aģentūras 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 66. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 79, 19.3.2008., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2012/501/ES: Komisijas Lēmums ( 2012. gada 7. septembris ), ar kuru groza Lēmumu 2008/899/EK, ar ko pieņem saistības, kas piedāvātas sakarā ar antidempinga procedūru attiecībā uz Ķīnas Tautas Republikas izcelsmes citronskābes importu

text:
               8.9.2012

               LV

               Eiropas Savienības Oficiālais Vēstnesis

               L 244/27

         KOMISIJAS LĒMUMS
   (2012. gada 7. septembris),
   ar kuru groza Lēmumu 2008/899/EK, ar ko pieņem saistības, kas piedāvātas sakarā ar antidempinga procedūru attiecībā uz Ķīnas Tautas Republikas izcelsmes citronskābes importu
   (2012/501/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 8. un 9. pantu,
   pēc apspriešanās ar Padomdevēju komiteju,
   tā kā:
   A.   SPĒKĀ ESOŠIE PASĀKUMI

               (1)

               Padome ar Regulu (EK) Nr. 1193/2008 (2) noteica galīgos antidempinga maksājumus par Ķīnas Tautas Republikas izcelsmes citronskābes importu (“attiecīgais ražojums”) Savienībā.

               (2)

               Komisija ar Lēmumu 2008/899/EK (3) pieņēma cenu saistības (“saistības”), kuras kopīgi piedāvāja cita starpā Laiwu Taihe Biochemistry Co. Ltd (“Laiwu Taihe”) un Ķīnas Metālu, minerālvielu un ķīmisko vielu importētāju un eksportētāju tirdzniecības kamera (“CCCMC”).

               (3)

               Pieņemot saistības no Laiwu Taihe, vienīgā uzņēmuma, kam tika piešķirts tirgus ekonomikas režīms (“TER”), tika paredzēts, ka ražojumam, uz ko attiecas saistības, tiks noteikta minimālā importa cena (“MIC”), kura balstās uz izmeklēšanā noskaidroto normālo vērtību. Turklāt saistības paredzēja, ka MIC indeksē saskaņā ar starptautiskajām publiskajām graudu cenām (svarīgākā izejviela, ko izmanto ražotāji eksportētāji).

               (4)

               Uzņēmums arī apņēmās ziņot par visiem pārdevumiem tiem klientiem ārpus ES, kuru organizācija vai struktūra pārsniedz ES robežas, ja Laiwu Taihe pārdotu ražojumu minētajiem klientiem ES, un ievērot konkrētu cenu režīmu.

               (5)

               Bez tam Laiwu Taihe piekrita regulāri sniegt Komisijai sīku informāciju par tā veikto eksportu uz Savienību, lai Komisija varētu efektīvi uzraudzīt saistību izpildi.

               (6)

               Komisija uzskatīja, ka, pieņemot saistības, šķērskompensācijas risks ir ierobežots.

         B.   APSTĀKĻU MAIŅA

               (7)

               2011. gada rudenī Laiwu Taihe informēja Komisiju, ka nodomājis ražot jaunus attiecīgā ražojuma veidus, uz kuriem saistības neattiecas, un tos pārdot Savienības tirgū, maksājot antidempinga maksājumus.

               (8)

               Komisija izvērtēja šā jaunā tirdzniecības modeļa ietekmi un uzskatīja, ka šķērskompensācijas risks būs liels, ja ražojums, uz ko attiecas saistības, un jaunie attiecīgā ražojuma veidi, uz kuriem saistības neattiecas, tiks pārdoti vieniem un tiem pašiem klientiem.

               (9)

               Komisija turklāt ieguva informāciju par iespējamu tirdzniecības uzņēmumu, kas atrodas vienās telpās ar Laiwu Taihe un kam nav noteikts ziņošanas pienākums, un uzskatīja, ka šis apstāklis vēl vairāk sarežģī saistību reālu uzraudzību. Komisija attiecīgi informēja Laiwu Taihe un paziņoja, ka tā apsver iespēju saistības atsaukt.

               (10)

               Tad Laiwu Taihe piedāvāja minētos jaunos attiecīgā ražojuma veidus pārdot, ievērojot tā ražojuma veida MIC, uz ko attiecas saistības. Uzņēmums turklāt ierosināja minētos ražojuma veidus pārdot tieši Savienībā un ziņošanas pienākumu attiecināt uz minētajiem pārdevumiem.

               (11)

               Komisija uzskata, ka šīs saistības nevar mainīt tās sākotnējo novērtējumu šādu iemeslu dēļ. Pirmkārt, noteikt cenu saistības tiem attiecīgā ražojuma veidiem, kurus uzņēmums sākotnējā izmeklēšanas periodā nav ražojis, nozīmētu, ka būtu pārskatāma tā ražojuma definīcija, uz ko attiecas saistības, un tam būtu nepieciešama starpposma pārskatīšana, lai no jauna noteiktu MIC. Citādi, pārdodot ražojuma veidu, uz ko attiecas saistības, un pārējos attiecīgā ražojuma veidus vieniem un tiem pašiem klientiem, pastāvētu liels šķērskompensācijas risks. Otrkārt, uzraudzība būtu ārkārtīgi apgrūtināta, ja tiktu veikti pārdevumi citiem tirgotājiem un saņemts lielāks informācijas apjoms, jo būtu pienākums ziņot arī par jauno attiecīgā ražojuma veidu pārdevumiem.

               (12)

               Balstoties uz iepriekš minētajiem apsvērumiem, Komisija secina, ka plašāka ražojuma klāsta dēļ no Laiwu Taihe pieņemtās saistības nav lietderīgas un būtu atsaucamas.

               (13)

                  Laiwu Taihe tika informēts par Komisijas secinājumiem, un tam tika dota iespēja iesniegt piezīmes.

               (14)

                  Laiwu Taihe tika dota iespēja tikt uzklausītam, un no Laiwu Taihe tika saņemti rakstiski dokumenti, kuros tas vēlreiz piedāvāja saistības, proti, visus jaunā ražojuma veida pārdevumus veikt, ievērojot MIC, kura noteikta tam ražojuma veidam, uz ko attiecas saistības, pārdot tikai un tieši ES klientiem bez Ķīnas Tautas Republikas iekšzemes tirdzniecības uzņēmumu starpniecības un sagādāt visus eksporta pārdevumu dokumentus par diviem jaunajiem ražojuma veidiem. Tas turklāt apgalvoja, ka saistības pārdot jaunos ražojuma veidus par tā ražojuma MIC, uz ko attiecas saistības, vai augstāku cenu nenozīmētu minētā ražojuma definīcijas pārskatīšanu, kura iespējama tikai tad, ja veic starpposma pārskatīšanu. Laiwu Taihe tāpat ierosināja Komisijas dienestiem veikt pārbaudi uzņēmumā cita starpā ar mērķi pārbaudīt datus par ražošanas izmaksām.

               (15)

               Komisija uzskata, ka iesniegtie dokumenti tās veiktajam novērtējumam jaunas detaļas neatklāj. Komisija jo īpaši uzskata, ka, nosakot cenas tā ražojuma veidiem, kas sākotnējā izmeklēšanā netika aplūkots, novērst šķērskompensācijas risku nebūtu iespējams, jo šāda cena ne tikai netika noskaidrota – to arī nepārbaudīja, jo šis ražojums netika ražots. Tā uzskatīja, ka cita starpā ierosinātā Laiwu Taihe ražošanas izmaksu struktūras pārbaude būtu veicama starpposma pārskatīšanā, ja tāda tiktu pieprasīta.

         C.   LĒMUMA 2008/899/EK GROZĪŠANA

               (16)

               Tādējādi saskaņā ar pamatregulas 8. panta 9. punktu un attiecīgajiem saistību noteikumiem, kas ļauj Komisijai vienpusēji atsaukt savu piekrišanu saistībām, Komisija ir secinājusi, ka piekrišana Laiwu Taihe un CCCMC piedāvātajām saistībām būtu jāatsauc un jāgroza Lēmums 2008/899/EK. Tādējādi būtu jāpiemēro galīgie antidempinga maksājumi, kas noteikti ar 1. pantu Regulā (EK) Nr. 1193/2008 par attiecīgā ražojuma importu, ko izgatavojis Laiwu Taihe (Taric papildu kods A880),

         IR PIEŅĒMUSI ŠO LĒMUMU.
   1. pants
   Ar šo tiek atsauktas saistības, kas tika pieņemtas saistībā ar Laiwu Taihe Biochemistry Co. Ltd un Ķīnas Metālu, minerālvielu un ķīmisko vielu importētāju un eksportētāju tirdzniecības kameru (Taric papildu kods A880).
   2. pants
   Lēmuma 2008/899/EK 1. panta tabulu aizstāj ar šādu tabulu:

                  “Valsts

                  Uzņēmumi

                     Taric papildu kods

                  Ķīnas Tautas Republika

                     COFCO Biochemical (Anhui) Co., Ltd – No 73 Daquing Road, Bengbu City 233010, Anhui Province

                  A874

                     Manufactured by
                     RZBC Co., Ltd – No 9 Xinghai West Road, Rizhao, Shandong Province
                     and sold by its related sales company
                     RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Provice

                  A926

                     Manufactured by
                     RZBC (Juxian) Co., Ltd – West Wing, Chengyang North Road, Ju County, Rizhao, Shandong Province
                     and sold by its related sales company
                     RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Provice

                  A927

                     TTCA Co., Ltd – West, Wenhe Bridge North, Anqui City, Shandong Province

                  A878

                     Yixing Union Biochemincal Co., Ltd – Economic Development Zone Yixing City 214203, Jiangsu Province

                  A879

                     Weifang Ensign Industry Co. Ltd, Changsheng Street No 1567, Changle, Weifang, Shandong Province

                  A882”

   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2012. gada 7. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV L 323, 3.12.2008., 1. lpp.

      (3)  OV L 323, 3.12.2008., 62. lpp.


title: 2011/788/ES: Eiropas Centrālās bankas Lēmums ( 2011. gada 3. novembris ), ar ko groza Lēmumu ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali (ECB/2011/18)

text:
               2.12.2011

               LV

               Eiropas Savienības Oficiālais Vēstnesis

               L 319/116

         EIROPAS CENTRĀLĀS BANKAS LĒMUMS
   (2011. gada 3. novembris),
   ar ko groza Lēmumu ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali
   (ECB/2011/18)
   (2011/788/ES)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 32. pantu,
   tā kā:

               (1)

               2010. gada 25. novembra Lēmums ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali (1) nosaka procedūru monetārās politikas operāciju rezultātā gūto ienākumu apkopošanai un sadalei.

               (2)

               2011. gada 3. novembra Lēmums ECB/2011/17 par nodrošināto obligāciju pirkšanas otrās programmas īstenošanu (2) nosaka, ka tiek izveidota otrā programma nodrošināto obligāciju pirkšanai monetārās politikas nolūkiem.

               (3)

               ECB Padome uzskata, ka, tāpat kā attiecībā uz obligāciju pirkšanu saskaņā ar 2009. gada 2. jūlija Lēmumu ECB/2009/16 par nodrošināto obligāciju pirkšanas programmas īstenošanu (3), jāuzskata, ka nodrošinātās obligācijas, kas nopirktas saskaņā ar Lēmumu ECB/2011/17, rada ienākumus atbilstoši atsauces likmei, kas definēta Lēmumā ECB/2010/23.

               (4)

               Tādēļ attiecīgi jāgroza Lēmums ECB/2010/23,

         IR PIEŅĒMUSI ŠO LĒMUMU.
   1. pants
   Grozījums
   Lēmuma ECB/2010/23 3. panta 1. punktu aizstāj ar šādu:

      “1.   Katras NCB monetāro ienākumu summu nosaka, novērtējot faktisko ienākumu, kas radies no iezīmējamiem aktīviem, kuri uzrādīti tās grāmatvedības dokumentos. Izņēmuma kārtībā uzskatāms, ka zelts nerada ienākumus un ka vērtspapīri, kas saskaņā ar 2009. gada 2. jūlija Lēmumu ECB/2009/16 par nodrošināto obligāciju pirkšanas programmas īstenošanu (4) un 2011. gada 3. novembra Lēmumu ECB/2011/17 par nodrošināto obligāciju pirkšanas otrās programmas īstenošanu (5) tiek turēti monetārās politikas nolūkiem, rada ienākumu atbilstoši atsauces likmei.

   2. pants
   Nobeiguma noteikums
   Šis lēmums stājas spēkā 2011. gada 31. decembrī.

      Frankfurtē pie Mainas, 2011. gada 3. novembrī

            ECB prezidents

         Mario DRAGHI

      (1)  OV L 35, 9.2.2011., 17. lpp.

      (2)  OV L 297, 16.11.2011., 70. lpp.

      (3)  OV L 175, 4.7.2009., 18. lpp.

      (4)  OV L 175, 4.7.2009., 18. lpp.

      (5)  OV L 297, 16.11.2011., 70. lpp.”